D'oaginaln Haikus han nåch ana schdrengan Métrik gschrim, wås im Japanischn néd auf da Betonung fu de õanzönen Weata aufbaud, sondan auf da Ãnzåi fu de Ausschbråchainhaitn, dé "On" hoassn. Soichane On han ungefea dés söwe wia auf Boarisch de Süm fu am Woat, obwoi im Japanischn a Süm a weng wås ãndas is wia bai uns. Ma deaf si oiso ned 100%ig auf dén Faglaich falåssn, åwa a dipischs Haiku bschded oiwai aus an Musda fu 5-7-5 On oda Süm.